(За следващия път ще имате темата „Предназначението на братя и сестри“.)\nСега в окултната Школа има едно твърдение, че всяка душа вечно носи всичките свои способности и качества, но ги проявява само тогава, когато дойде в съприкосновение с Божествения Дух. Тъй щото, ако в някои отношения вие сами себе си не познавате, то е по простата причина, че човек може да се познае само когато до него се докосне Божественото. Но да слезем малко по-близо до живота. Какво е предназначението на една Школа? Може да ни запитат: „Какво е предназначението на писането?“ Защото има изкуства като писането или като рисуването или орането, копането, шиенето, готвенето и т.н. Това са все изкуства, от които човек се ползва. Говорът, това е едно изкуство. Да мисли човек, и това е едно изкуство, само че не принадлежи на физическия свят, а на един по-висш свят.\nЧесто някои от вас се спират и казват: „Защо не съм добър?“ Аз ще ви запитам: Откъде знаете, че не сте добри? За да познаеш, че си лош, трябва да си познал по-рано, че си добър. Не можем да отречем нещо, преди то да е станало. Следователно били сте добри, а сега сте лоши. Добре, ако пък твърдим, че сме добри, значи били сме лоши, та сме станали добри. Тази вечер ще имаме малко контрасти. Има ли нещо лошо в това, ако кажа някому, че е лош? Ако кажа някому, че той е едно празно шише или едно пълно шише, какво обидно има в това? Ами ако аз нося на гърба си едно празно, чисто шише или едно пълно шише, какво обидно има в това? Ами ако аз нося на гърба си едно празно, чисто шише и дойда до един чист извор, доближа се и го напълня, какво лошо има в това? Ако този човек е празен, виновен ли е? Но ето, да ви покажа къде седи погрешката на вашата философия, особено на вас, учениците. Представете си, че вашият господар ви праща на работа, но трябва да минете през една пустиня, дълга 50–60 километра, и в нея няма никакъв извор. Той ви дава едно шише с 5 килограма вода, но по едно време то почва да ви тежи и вие казвате: „Дали няма някаква възможност да се освободя от този товар?“ Дохожда ви на ума да отворите запушалката, изливате водата и оставяте в шишето само половин килограм вода и казвате: „А, сега намерих една философия, освободих се от този товар“. Но през деня слънцето ви напече, дойде жаждата и гърлото ви засъхне. Тъй че вие, като искахте да се освободите от този малък товар, от туй зло, се освободихте, но то дохожда отвътре. Сега ние, умните хора, които искаме да се освободим от този малък товар отвън, налитаме на по-голям – отвътре. По-добре да носиш туй шише с 5 килограма вода на гърба си, отколкото да усетиш тази вътрешна жажда. Следователно вие не можете да избегнете туй вътрешно противоречие. Ще дигнеш шишето на едно място, ще пиеш една глътка и ще се ободриш. На друго място друга глътка, после трета, четвърта и т.н. Следователно пълните шишета, които ви са дадени, изпразвайте! Сега да ви приведа този пример. На какво да уподобя туй шише? Вие сте дошли в този свят и Господ ви е дал 10 души приятели, но вие обидите едного и веднага изгубите всичките други ваши приятели. Те за вас са празните шишета и като минавате през пустинята, те не могат да ви помогнат. Питам: Какво сте спечелили? И тъй, в живота си не обиждайте, не изпразвайте вашите приятели! Приятелят ти може да е един съдружник. Не изпразвай съдружника си, имаш нужда от него. Добре, да допуснем сега, че твоят господар ти е дал 10 празни шишета, всяко от които тежи по един килограм, а ти трябва да ги носиш през пустинята. При това той ти дава един ключ и ти казва: „Иди на еди-кое си място в пустинята, там ще намериш една плоча, ще я отключиш, ще я дигнеш, вътре има един извор и ще напълниш всички тия 10 шишета от тази вода“. Всяко едно от тия шишета събира по 10 килограма вода. Можеш ли да носиш тия 100 килограма вода? Не можеш да я носиш. И тъй, отворите вие тази плоча на извора, седнете и мислите какво да правите. Ето, 10 души ваши приятели идват. Те са изгубени из пустинята, имат голяма жажда, а не знаят къде има вода. Едно време те са били ваши неприятели и са били толкова гневни спрямо вас, че в друго време биха ви изтрепали, но сега гърлата им тъй изсъхнали за вода, че всичко това са забравили и ви питат: „Нямате ли малко вода?“ Дадете им шишетата, обърнат ги, задоволят се и казват: „Много благороден човек сте“. Тъй се ликвидира вашата стара карма. След това си тръгнете в пътя и се върнете в местожителството си примирен вътре в себе си. Следователно навсякъде в живота – и в едно, и в друго отношение, и в училището, и вън от училището, и в пустинята, и вън от пустинята, и в смъртта, и вън от смъртта, трябва да прилагаме един и същ закон, защото не мислете, че след като умрете, няма задачи. И в смъртта има задачи, и в страданията, и в радостите, навсякъде има задачи, които трябва да разрешавате. Онази философия, която ви казва, че след смъртта няма живот, няма задачи, не е вярна. Това е вашата крива философия. И след смъртта, и в тъмнината няма освобождение. Освобождение има само когато изпълниш волята Божия. Не я ли изпълниш – няма освобождение. И в ада, където и да отидеш, няма освобождение. Следователно ще кажеш: „Аз съм изпратен и в тъмнината, и в ада, навсякъде да изпълня волята Божия“. Това е философията, това е учението на Бялото Братство – да изпълним волята Божия. а всяко друго учение, което не изпълнява волята Божия, не е вярно учение. Туй е правата философия. Казвате: „Ще умра и всичко се свършва“. Не, и там не се свършва, и там има мъчения. След смъртта именно започва мъчението. Знаете ли какви добри учители, какви лаборатории има там. Като те турят ония учители там, в този огън вътре! Следователно ние сме изпратени на земята да изпълним волята Божия.\nСега, друго заблуждение между учениците е това, че те всякога търсят една Школа, където могат лесно да минат. Че то лесното минаване в едно отношение е мъчно минаване в друго отношение. Нали знаете онзи разказ за щуреца и мравките. Щурецът цяло лято пял, ял и скачал, не мислил за зимовище. Идва студена, люта зима, отива при мравките, казва им: „Малко житце ми се ще“. – „Какво прави цяло лято?“ – го запитват те. – „Играх, пях и скачах.“ – „Иди пак, поскачай и не яж.“ – Но гладен не се скача. Лятно време може да се скача, да се играе, но зимно време не може. Следователно лесният път не е правият път.\nВ тази Школа вие трябва да прибегнете до всички методи за прилагане. Да кажем, тази вечер всинца не сте еднакво разположени духом. Туй не е грях, че не сте еднакво разположени. Това е естествено, понеже заемате разни положения в живота. На едного мозъкът е възбуден отзад, на другиго – при ушите, на трети – отгоре, на четвърти – отдолу, отстрани, навсякъде е възбуден. И всеки, където е възбуден мозъкът му, такива проявления има. Важното е да намерите метод да се хармонизирате. Онзи, у когото мозъкът е възбуден при ушите, той седи като курдисан пищов. Нали има такива малки момчета работници при сарачите, които шият настрана, а майсторът им следи и който от тях не знае да шие, щом е близо до него, той току го бодне изведнъж с иглата. Това е състояние, което произтича от напрежение на енергията зад ушите, но заблуждението е там, че някои, като мислят да те ударят, искат да ти внушат, че ще те убият. И ти вземеш пушката и чакаш. Излезеш навън – няма никой. Цял час седиш тъй с пушката, мислиш, че някой ще те убие. След това едночасово очакване ти цял ден си възбуден, подпушен си и през него ден виж, че си се скарал с някого. Тази лъжа, че щял някой да те убие, е проработила вътре в тебе. Ние, съвременните хора, 95% страдаме все от такива лъжи. Вие имате 25,000 лева в Народната банка и дойде някой да ви каже, че Народната банка е понижила шконтото, няма да изплаща, че вече е на фалиране. Веднага сърцето ви се обръща, става цяла една пертурбация. Върнете се у дома си, пак не вярвате. Действително тази банка е спасителна банка, но някой път така спасява хората, че завинаги са спасени. Как? Фалира тази банка. Изяде парите и нищо не ви плаща, а вие започвате отново. Та всинца ние на земята идваме все с превзети идеи, които сами сме създали, и от това страдаме. Правото учение е това, че ние трябва да се повърнем към живота с онези идеи, които Бог е вложил вътре в нас, и да започнем с тия Божествени идеи.\nСега аз ще ви приведа този пример за Шлятер, който се явил в 1895 г. в Америка. Той бил обущар, човек тих и спокоен. Тръгва за Западна Америка и там се прочува като лекар на разни болести. При него се стичат около 50–60 хиляди американци от цяла Америка да ги лекува. Всеки ден той стоял на вратата си и по 15,000 души минавали през ръцете му. Той само ги хващал и пускал, и така ги лекувал. Започвал работата си сутрин от 4 часа. След като седял така няколко месеца, Шлятер пише в своя дневник: „Понеже мисията ми се свърши, аз се връщам при Отца си“. И досега не знаят къде е изчезнал Шлятер, питам: „Защо Шлятер се яви и защо изчезна? Какво придоби той с лекуването на тия американци?“ Никаква религия, никакво учение не остави. През цялото време той е мълчал. Той казвал: „Втори път като дойда, ще говоря. Сега съм пратен само да лекувам. Нищо повече!“ Шлятер е разбирал своето предназначение. Казва му се: „Ще лекуваш“. Хваща болните за ръцете и ги излекува. Той не е бил учен човек, не е свършил три факултета някъде, прост обущар бил, но дава един отличен пример на послушание.\nИ сега на всинца в Школата казвам, че ви липсва послушание. Като ви дам една задача, вие така ще я изопачите, такива качулки ще сложите, че какво съм искал да кажа, не се познава. Вие ще я обърнете с главата надолу и след туй, като не я направите, казвате: „Нищо не излезе от тази работа, Учителят е прост, не разбира от това“. Да, прост е Учителят, а този ученик е от учените. Само учените хора могат да критикуват, но тия учени хора, като отидат в Бялото Братство, връщат ги назад. Пращат ги на земята да станат от тия животни за впрягане, да орат нивите. Тия животни там са все учени хора, които критикуват своите Учители. Всички са критикували своите Учители и Бог ги е пратил на земята да орат, като им казва: „Нали сте учени хора, задавам ви следната задача: повикайте вашите господари и ги научете на това, което вие намирате за право“. Не мислете, че не е възможно това. Вас ви се вижда чудно, че тия учени хора днес работят по нивите. Ако краката на ангелите се обърнаха на копита и на задниците им израснаха опашки, а на главите им израснаха рогове, мислите ли, че на синовете Божии, тук на земята, съдбата им ще бъде по-добра? Защото рогата е изопачение на човешката воля. Опашката у животните е изопачение на човешкия ум, а копитото е извращение на човешката сила. Следователно, когато тия сили се отнемат, от туй идват страданията. Променете духовния стремеж в себе си, веднага ще се измени и формата ви.\nСега ние казваме, че Господ ще оправи света. Ами как ще се оправи? Ние разваляме света, а Господ да го оправи. Не, разваления свят ние ще го оправим. Няма защо Господ да оправя този свят. За Бога е по-лесно да създаде един нов свят, отколкото да оправя стария. И когато човешкото тяло стане много грешно, на Господ е по-лесно да направи ново тяло, отколкото да поправя това грешно човешко тяло. И не мислете, че Господ ще поправи това тяло или ще поправи този свят. Не, Той ще създаде нов свят. Да се поправим! Няма какво да се поправяте, не мислете за поправяне. Ама ще ме схващате добре, на вас говоря така. Тази дума „поправяне“ употребете я не в обикновения смисъл. Вземете да разбирате Божествено нещата. Думата „поправяне“ е малко нещо, то е обикновена работа, а животът никога не се поправя, той се обновява. Не мислете за поправяне на живота, а търсете обновление в живота. Вие не знаете какво да искате. Искайте великото от Бога – да се обновите! Бог, Който е толкова велик, не искайте от Него малки, дребни работи. Отивате при Господа, казвате: „Моля Ти се, дай ми 10 лева!“ Че 10 лева да искаш от мене, лесно мога да ти ги дам, от Драган – също, но като отидеш при Бога, от Него ще искаш нещо, което никой човек на земята не може да ти го даде. И тогава, като поискаш от Бога туй великото, Той ще ти обърне внимание и ще ти го даде. Туй е учението на Бялото Братство. А сега вие седите и очаквате дребни работи, с тях се занимавате. Двама души се скарали, речено-казано. Е, сестра ти казала, че си била едно празно шише. И започваш: „Ти, Господи, не чу ли, че сестра ми ме нарича празно шише?“ И сега Господ ще се занимава с това, че ти си била едно празно шише. На друга някоя казали, че била пълно шише. Друга някоя казала на сестра си, че била черна. Тя казала, че ти си бяла и т.н. Сега Господ ще се занимава с тия неща. Не, Господ се занимава с велики, със съществени работи. Че то ще бъде смешно – ти си в един театър, дали ти да играеш на сцената една роля на графиня и ти казваш: „Защо Господ не ме вдъхнови да изиграя добре тази роля?“ Хубаво, като те вдъхнови и ти изиграеш добре ролята си, с това ще оправиш ли света? Един карагосчия иска да изиграе добре ролята и Господ му помогне. Какво от това? Това не са прави съждения. И тъй, вие ще вложите една велика идея и ще желаете онова възвишеното, благородното, мощното. Ще отправите вашия ум към Бога, да ви благослови и да ви даде това, което никой друг не може да ви го даде: Щом разберете този велик закон, като ученици, това ще желаете, да искате от Бога невъзможното – невъзможното за хората, а възможното за Бога. Сега всички казват: „Защо да не живеем братски?“ Не, вие искате малкото. Идете в света, там всички живеят братски. Това изкуство аз го знам, да ви дам на всички правила. Това е най-лесното изкуство – да живеете братски. Не, искайте от Бога Той да се всели във вас, Неговата Любов да дойде у вас, да опитате каква е тази Любов. Всички други въпроси се разрешават лесно. Искайте да имате тази Любов още сега, в този си живот. И после, като ученици, има само едно „сега“, „днес“, не казвайте „утре“! В Божествения свят кажеш ли „утре“, ти влагаш човешкото в Божественото. Кажеш ли: „Аз туй ще го направя“, но после добавиш „утре“, тази идея е напълно парализирана. И с вашето незнание как да говорите вие парализирате онези благородни начинания в себе си. „Утре“, това е човешкото. „Днес“, това е Божественото. Писанието не казва „утре“, но „днес“. „Ако чуете гласа ми, не ожесточавайте сърцето си!“ То значи: не губете онези хубави условия, посейте доброто в себе си и то ще се благослови. Туй правило може да се приложи. За пример вие сте художник, имате дарбата на скулптор или сте поет, писател, земеделец или железар, или каквото и да е друго изкуство имате, колкото и да е малко то, използвайте го! Условията, които ви се дават, колкото и малки да са те, използвайте ги. Сядали ли сте в най-голямото си отчаяние, когато мислите, че всичко с вас е свършено, да опитате, че има един закон, който следи всичко туй? Този закон е наречен закон на Ополенс. Ще ви обясня какво нещо е законът на Ополенс. Законът на Ополенс казва, че условията, или най-хубавите елементи, или най-хубавите средства за вашия живот, са вложени някъде в България или във Франция, или в Германия, или най-после, някъде в Америка и вие трябва да отидете точно навреме на това място, да си ги вземете. Не трябва да отидете преждевременно, защото ще чакате, но не трябва и да закъснеете. Точно навреме трябва да отидете, тия неща ви очакват там и ще си ги вземете. Един американец от Ню-Йорк, търговец, който изучавал окултните науки, изучавал и този закон на Ополенс, случва му се, че по едно време пропада в търговията си. Най-после, той иска да опита този закон. Слага в ума си една доста крупна сума и настоява, търси тия пари, иска да му дойдат отнякъде. Той си казвал: „Аз искам по силата на този закон в продължение на два месеца тия пари да ми се донесат тук“. Но тия пари след определените два месеца не дошли. Тогава той казва: „Ритам този закон!“, и тръгва за един малък градец. Качва се на трена и стига в града. Щом влиза в града, явява се една буря, една такава голяма хала, че почти половината от този град бил унищожен. Едно голямо здание се съборило и както минавал покрай него, един камък удря крака му, счупва го и цели 4–5 часа той бил в несвяст. Събужда се после и до крака си вижда един чек от 10,000 долара на неговото име. Парите дойдоха, но и кракът отиде. Та сега този закон действа навсякъде. Някой министър от някое министерство ще му се дадат по закона на Ополенс тия 10,000 долара, но и кракът му ще отиде.\nНе, по законен начин ще използваш тия блага. Не чакаш ли по законен начин или вземеш ли повече от туй, което ти се пада, или искаш ли го не навреме, ще ти дойде някое нещастие. И сега от 20 години насам учениците искат незаконни неща. Те казват: „Учителю, дай ни сила да лекуваме, дай ни тази Любов, че като излезем пред българския народ, всички да потреперят, да познаят, че туй учение е Божествено“. Знаете ли тогава на какво ще прилича българския народ? Ако аз бих ви дал тази сила, положението на българския народ ще се влоши 10 пъти повече, отколкото е сега. Не е позволено да се лекува който и да е. Има престъпници, убийци, които по никой начин един духовен лекар не може да ги лекува. Ако един духовен лекар освободи един престъпник, той ще носи неговата карма. Не трябва само да го освободиш, но ще трябва да извършиш цял един преврат вътре в него и да му кажеш: „Слушай, ти си един престъпник – убиец, ще идеш да се молиш и когато се разкаеш, ела при мен!“ А сега тези ученици, ако имат сила да лекуват, ще отидат надясно, наляво и най-после ще кажат: „Да отворим очите на този“. На кого? На онзи престъпник. Знаете ли на какво прилича това? Един учител праща децата от своето училище при друг свой учител, който живее при един модерен пчелник, и им казва да наблюдават и изучават там живота на пчелите. Тръгват те, но си вземат по едни тънки пръчици. Били около 10-ина деца. Стигат на пчелника и веднага започват да бъркат вътре в кошерите със своите тънки пръчици, пчелите обаче хубаво ги нажулват. След един час децата се връщат при учителя си, но на някои от тях очите подпухнали. Защо? Учителят ги пита: „Наблюдавахте ли пчелите?“ Мълчат всичките. Да, някои, като влязат вътре в Божествения свят като тия малки деца, не отиват да наблюдават работата на пчелите, ами ги бъркат с пръчицата си. Пчелите имат такива малки жила, с които учат непослушните деца какво трябва да правят.\nРазправят за онзи, който дошъл сега в Бургаско да лекува болни, че като дойде някой болен при него, в първо време той седи и чака. Питат го: „Какво чакаш?“ Той казва: „Не са дошли още моите помощници, не мога да лекувам“. Щом дойдат те, и той започва да лекува. Следователно, щом си отидат те, ще спреш. Има помощници на човешката мисъл. Туй всички поети, всички писатели го знаят. Той седне и чака. Като ги няма помощниците, той дращи, дращи, нищо не излиза. Когато дойдат те, всичко е гладко, тъй като по масло върви, всичко се нарежда. Всички вие сте изпитали това. Имате работа вкъщи. Когато тия работници са с вас, работа за 10 часа се свършва в един час, всичко бързо върви. И тъй, запомнете този закон: всички трябва да имате предвид Божественото, да не го пренебрегвате, а да знаете, че у всинца ви има хубави зачатки. Аз не искам вие да бъдете фонографи – като курдисат един фонограф като него, да даде отглас. Не, аз искам вие да приличате на една насадена градина и туй хубавото, красивото у всички ви да се прояви – у всекиго едного от вас да се съградят Божествени мисли. Всяка една Божествена мисъл, която идва сега в света, може да стане като един подбудителен принцип в ума ви. Вие пренебрегвате този закон и вследствие на това у вас се ражда един песимистичен дух и казвате: „Тази работа няма да излезе“. Коя работа? Работата на Школата отлично ще се свърши. Работата на Бога в света отлично ще се свърши. Новият свят, който идва сега, тия светли духове ще съградят един отличен живот и вие, като дойдете, ще намерите един отличен свят, ред и порядък ще има в него и Школа ще има. Вие пак ще влезете в тази школа. Та казвам: Сега това е само едно начинание, но вие не се съмнявайте в Бога! Трябва да имате една непреодолима вяра без съмнения. И като дойде някой да ви говори за каквато и да е религия, вие, като ученици на Всемирното Бяло Братство, казвайте: „Този въпрос ние го изключваме, ние за религия не говорим“. Заговорят ви за някои обществени въпроси, за някоя партия. „Не, ние и за това не говорим. Това са стари неща, а ние с вехтории не се занимаваме“. Туй да го знаете! На всинца ви казвам: Със стари работи не се занимавайте! Тъй трябва да бъде със всинца ви. Някой казва: „Какво да направим, че да бъдем по-благоприятни на българите?“ Ако речем да бъдем по-благоприятни на българите, нашата работа е свършена. Аз искам всинца да бъдете по-благоприятни на Господа – нищо повече! Да имате благословението на този, живия Господ, който е създал всичко, да имате Неговото съдействие, Неговата Любов, Неговата Мъдрост, да изпълнявате Неговата воля – има ли нещо по-хубаво от това? – Няма.\nЗапитват: „Какъв ще бъде новият порядък в света?“ – При новия порядък ще има каси. Ти се нуждаеш от хиляда лева. Ще вземеш ключа, ще отвориш и ще си извадиш хиляда лева. Ще оставиш една бележка, че си взел хиляда лева. След като си услужиш, ще сложиш парите на място. В Бургас нашите приятели правят един опит. Доколко е вярно това, не зная, но тъй, както ми разказват работата, те направили един шкаф и сложили в него всички окултни книги. Поставили шкафа вън нейде, близо до дюкяна на един наш познат. На шкафа писали тъй: „Кой каквато книга иска да си вземе, нека отвори шкафа и си я вземе. Да обърне книгата и да види цената на гърба. Да сложи парите в шкафа и да го затвори“. От три месеца е този шкаф и парите не са взети, никакъв дефицит няма в касата. Минава един анархист и като вижда това, казва: „Е, имало още хора, които вярват“, купува си книги за 27 лева, слага парите на място и си отминава. Ние мислим, че само сегашният порядък на нещата е верен. Не, има и по-добър ред на нещата от него. Трябва да съберем всичко положително. В туй хубавото, красивото има нещо идеално. Някои казват: „Да поддържаме стария ред на нещата!“ Не, от стария ред на нещата няма нито помен да остане. Знаете ли как са живели вашите прадеди според древната история? Ако хората са произлезли от маймуните, знаете ли как са живели маймуните в горите? Какво казва Моисей? Адам първоначално е бил гол в рая. Каква е била неговата култура тогава? Ние казваме: „Голи били, но престъпления нямало“. Ние сега сме облечени, но престъпления има. Питам: Кой порядък е по-добър? Порядъкът на голия, но без престъпления, или порядъкът на облечения, но с престъпления? Разбира се, порядъкът на голия, но без престъпления, е за предпочитане, отколкото порядъкът на облечения, но с престъпления. Не мислете, че тия здания, които сега имаме, са израз на някаква особена култура. Всички тия здания, които сега имаме, са само разсадници на болести. Нима вашите кухни не са разсадници на болести? Нима вашите хали за месо не са разсадници на болести? Къде са хигиеничните ви къщи? Има ли пред всяка една къща градинка? Пред всяка една къща трябва да има градина. За в бъдеще, като дойде шестата раса, пред всяка една къща трябва да има една градина най-малко от хиляда метра и в тази градина да има нещо посадено. Та казвам, според вашите идеи вие седите и казвате: „Светът е тъй“. И по някой път седите и ме критикувате. Ако е за знания, аз зная много, но щастието в живота не седи в многото знание. Ако аз проявя своето знание, ако аз прекарам през себе си, през своята нервна система 2 милиона волта електричество, питам: Къде ще бъдете вие, ще може ли да седи някой при мене? Я ми кажете, кой от вас, като мина покрай него, ще може да се приближи при мене да ми целуне ръката? Ще седите най-малко на 10 метра разстояние от мене. Аз свободно ще заобикалям и през където мина, път ще ми се отвори. Където ходя из града, път ще ми се отваря и когото докосна, ще се стопи. Като докосна вашата дъщеря, тя ще се стопи. Ще кажете: „Много добър човек е този, но за небето, там нека си седи, да се не доближава до дъщеря ми“. Затуй всичките висши духове, които идват от висшия свят, взимат енергия от земята, за да се приравнят с вас, а Божественото носят в себе си.\nИ тъй, без критика в живота! Разбирате ли какво значи без критика? Ако е за величието, не търсете величието другаде, погледнете в Природата. Ако искате да знаете колко е велик Бог, погледнете на всички същества! Ако искате да знаете колко е велик Бог, погледнете хората! Хората, това са проявление на онова величие, което е Бог. Те са проявление на туй великото, мощното. А всичко това е само един момент на проявление на Божията Любов. Това е само един миг от Божието величие. Тогава какво мога да ви говоря? За да ви говоря тъй съзнателно, за да разберете Божието величие, всинца трябва да ви вдигна от тука, да ви заведа на Слънцето. Да ви казвам, че аз имам тази сила – всичко е напразно, това са само думи, аз не искам да се занимавам с това. За да ви покажа самата действителност, трябва да ви вдигна всинца и в продължение на половин час да бъдете на Слънцето и като се върнете назад, няма какво да ви говоря повече. Дела! Един факт струва повече, отколкото цели томове с философски разсъждения. Величието на Бога не е в прославянето на хората в света. При сегашните условия на живота името Божие трябва да се изяви и Бог трябва да се прослави в света. Това е задачата на всички видни Учители. Всеки Учител, колкото и да е велик, Неговата задача е да прослави името на Бога и тогава Той да се прослави чрез Бога. Христос казва: „Отче, аз прославих името Ти, от нине Ти ме прослави със Своята слава“. Славата, която носи Христос, в нея е идеята. И ако има нещо в живота, с което Христос се отличава, то е тази велика Любов, която и вие трябва да имате като ученици. Христовата Любов трябва да имате! Знаете ли каква непреодолима Любов имаше в сърцето на Христа?\nТа сега на всинца ви трябва едно, най-съществено нещо: то е характерът, Любовта, която Христос имаше към Бога, към своя Отец. От тази Любов всички имате нужда. И тази Любов всинца трябва да я имате. Още сега може да я имате, а не утре. И туй „сега“ не го прекъсвайте, казвайте „сега“. Утре е „сега“. Като си лягате, не казвайте „утре“, защото ти ще прекъснеш Божественото. Лягайте си с тази мисъл в ума: „сега“. Аз бих желал да държите тази мисъл в ума си за 2–3 седмици, да видите какъв ефект ще има тя. Та по този начин именно у вас ще се яви една нова интелигентност, която носи светлина. При тази интелигентност няма да бъдете така раздразнителни. Аз като ви говоря, ще поизменя моя език, няма защо да ви нападам, да ви обиждам. Аз съм решил да залича от своя ум погрешките на всички хора, да не мисля за тях. Мене не ме интересува туй ни най-малко. Туй, което ме интересува за вас, туй което ви желая, то е само онова, което е добро, възвишено, благородно – то ме интересува, а за другите неща, за вашите погрешки, аз съм съвършено сляп. И ако някой път вие видите моята ръка оцапана, що от това? Това е вашият свят. Светът, в който живеете, може ли да бъде чист? Може ли някой от вас да маже и дрехата му да остане чиста? Може ли някой от вас да готви и тази дреха за готвенето да не се промени? Може ли някой да пуши тютюн или да пие винце и да не остане този дъх у него? Следователно ние живеем в един свят, който не е чист. Не искайте да бъдете светии в света, не е възможно това. След като умрете, можете да бъдете светии, но приживе – никога! За Христа се казва, че Той носил греховете на света. Е, човек, който носи греховете на света, светия ли е? „И с неговите болки – казват – ние се изцерихме.“\nВие сте ученици на тази Всемирна Бяла Школа, затова ще имате трезви, философски мисли. Ще бъдете безпощадни към Истината: и към себе си, и към другите. Аз някога ще ви държа една беседа, ще ви изтъкна, че най-големите врагове на себе си, това сте вие единствени. Вие дадете едно обещание и после казвате: „Много обещах, 10,000 лева ще дам“. И почнеш да хитруваш, да си служиш с бели лъжи, за да се оправдаеш. Казваш: „Аз съм честен човек“. После се усъмниш и правиш известни изменения. Щом се усъмниш, ще се опорочиш. И тогава казваш: „Аз съм грешен човек, оглупял съм“. Не, казвам, ти си благородна душа. „А, благородна душа!“ Най-после, казвам, Господ ще те направи честен човек. „А, отгоре и честен човек!“ Ти не вярваш в себе си, в Бога не вярваш и изпадаш в противоположности. Бъдете изпълнителни! Преди да дадете обещание, мислете, но дадете ли едно обещание, една дума, стойте на тази дума, изпълнете я и ще видите какво благословение ще дойде. После, вярвайте във вашата интелигентност, вярвайте в благородството на вашата душа, във вашето добро, понеже туй добро, туй благородство и тази интелигентност не са ваши, те са Божествени. Следователно, ако вярваме в туй добро у нас, ние вярваме в Бога, във великото, благородното, което движи света. Като ученици вие само по този начин може да изпълните тази задача. Да кажем, че сега се даде някаква заповед от Бялото Братство, или от Господа, колко от вас ще изпълните заповедта? Знаете ли, че вие ще се намерите в едно голямо противоречие? В 905 г. в Англия по време на Галското движение една англичанка се молила цели 10 години да я благослови Господ, да даде сили и възможност да бъде полезна на своите ближни и най-после се явява Христос и казва: „Туй, което ти искаш, не е определено за тебе, но от еди-кога си е определено за друга, която се е молила по-отдавна за същото. Затова стани рано сутринта и иди да кажеш това нещо“. Тя става рано сутринта и омъчнена в душата си, отива при тази жена и казва, че Христос я праща да каже това и това. Тя се уплашила и казва: „Не съм готова“. Първата казва: „Е, тогава аз ще взема делото, аз съм готова“. И цели чудеса се започват в Англия. Следователно, ако дойде сега Христос и ви каже да започнете работа, вие ще кажете: „Е, още не сме готови“, и изгубвате случая. Като дойде тази заповед, вие трябва тъй, като войници да кажете: „Мобилизация, мобилизация, пушките, раници, патрони, една–две ризи и хайде на бойното поле!“ Ето един пример – нищо повече.\nИ тъй, вярвайте в думите си, вярвайте в своята доброта, вярвайте в своята интелигентност, вярвайте в благородството на душите си, вярвайте във вашето смирение! Само по този начин ще минете, понеже сега наново ви записват. Вие свършихте вече първия курс на отделенията, сега ще ви приемат в първи клас на прогимназията на окултната Бяла Школа. Там е малко по-строго, затова няма да влезете тъй лесно, както по-рано. Макар и малко по-строго, но и там ще влезете. Като ви дадем смирение, честност, доброта, крайна интелигентност, благородство на душата, това са необходимите качества, за да влезете като ученици в първи клас на тази Божествена окултна школа. Тия качества не трябва само да ги познавате в тяхната пълнота, но отгдето минете, да ги носите – да са написани и в сърцата, и в умовете, и в душите ви. И тогава ще пристъпите при новите условия, в новата наука, да изучавате окултните, природните закони в тяхното приложение.\nВ живота на всеки човек трябва да стане едно преобразувание, да посвети живота си на Бога, да отиде у дома си и да не греши вече. А стария живот ще го заличи. Като се върне дома си, ще обърне един нов лист и ще каже: „Аз и домът ми ще служим вече на Бога. Нищо повече!“\n31-ва лекция на Общия окултен клас (II година), 28 юни 1923 г., София.


HP Pavilion 15-dk0013nq - Виж Ревю, Мнение и Цена | Techrevue\nHP Pavilion 15-dk0013nq заслужава вашето внимание, ако търсите мощен гейминг лаптоп с висока производителност на супер изгодна цена.\nВиж ЦЕНА на лаптоп HP Pavilion 15-dk0013nq\nОсновни характеристики на HP Pavilion 15-dk0013nq\nТова е гейминг лаптоп с елегантна външност и впечатляващ живот на батерията (за геймърски ноутбук), който в същото време осигурява солидна производителност чрез своя мощна видеокарта Nvidia GeForce GTX 1660 Ti 6 GB и високопроизводителен процесор от 9-то поколение Intel Core i7-9750 процесор.\nШестоядреният процесор на Coffee Lake и графичната карта GeForce GTX 1660 Ti 6GB могат да показват плавно всички текущи игри на матовия Full HD IPS дисплей. На всичкото отгоре устройството предлага 8 GB RAM в двуканален режим, Intel Optane Memory и прилична клавиатура. Той обаче има и някои слабости.\nМоделът е оборудван с графичен процесор GeForce GTX 1660 Ti GB от Nvidia принадлежащ към горния среден диапазон от графични карти. Моделът Pascal поддържа DirectX 12 и достига скорост до 1620 MHz. Графичният процесор разполага с 6140 MB GDDR6 VRAM.\nКапацитет видео памет 6146 MB\nHP Pavilion 15-dk0013nq е перфектният избор за вас, ако имате нужда от мощен гейминг лаптоп с цел да разпускате през свободното ви време с най-актуалните гейминг заглавия. Комбинацията от процесор Core i7-9750H и графична карта GeForce GTX 1660 Ti може да показва плавно всички актуални заглавия на игри в момента. Въпреки това, най-взискателните съвременни игри трябва да се играят на по-ниски настройки. Шест ядрения процесор също предлага достатъчна мощност за работа с различни програми и приложения. Full HD IPS дисплеят предлага стабилни ъгли на видимост и добър контраст. Яркостта е твърде ниска за устройство , но е нормално за лаптоп от този ценови диапазон. Времето за работа с батерията е чудесно за геймърски ноутбук, въпреки че някои сравними конкуренти могат да предложат повече. Клавиатурата е доста добра, особено за геймърски ноутбук. Марката HP се слави със своята висока издръжливост на лаптопите, които произвежда. С този модел марката не изневерява на стандартите си, като го доказва.


Иво Прокопиев | PR&Медиа Новини\nРазговор с Иво Прокопиев за кръговете около властта, спрените обществени поръчки, властта и медиите\nБТВ, Тази неделя | 21.02.2016 | 09:43\nТема: Кръговете около властта; Спрените обществени поръчки; Властта и медиите\nГост: Иво Прокопиев, бизнесмен\nВодещ: За отраженията в огледалото, за кръговете около властта и за спрените обществени поръчки на стойност 2 млрд. лв. през последните дни. Гост ми е бизнесменът Иво Прокопиев. Добро утро.\nВодещ: Здравейте. Да започнем с едно много кратко видео за това кой какво вижда, когато се погледне в огледалото и да коментираме с вас.\nДелян Пеевски: Премиерът е хубаво сега да се погледне в огледалото и да види дали не вижда Прокопиев и кръга Капитал в него.\nБойко Борисов: В огледалото винаги съм виждал себе си. А пък, когато си дадох сметка след Лондон, за което благодаря на това момче, че дори може да витае съмнение върху моята честност и принципност, мисля, че реакциите са повече от ясни. И трябва да ви кажа, че амбициите са ни да направим България пример. Ще го направя.\nВодещ: Така, Делян Пеевски и премиерът Бойко Борисов. Попадате и вие в окото на бурята. Кого виждате, г-н Прокопиев, вие, когато погледнете огледалото?\nИво Прокопиев: Аз в моето си огледало виждам себе си. Чат-пат някой член от семейството покрай мен. Но наистина, ако някой премиер на България, който и да е той, било г-н Борисов или някой друг започна да вижда и някой друг в собственото си огледало, значи, че дните му на този пост са преброени.\nВодещ: Защо обаче г-н Делян Пеевски смята, че когато премиерът се погледне в огледалото, вижда вас и вашия икономически кръг?\nИво Прокопиев: Много хора си задават този въпрос. Защото някак си много непропорционално моето име излезе покрай този скандал с обществените поръчки, при положение, че практически целият ни бизнес е много далеч от държавата и напълно съзнателно не само не получаваме никакви обществени поръчки, а гледам да нямаме никакви допирни точки с държавата точно поради …\nВодещ: Не сте ли засегнат поради спирането сега на обществените поръчки?\nИво Прокопиев: По никакъв начин.\nВодещ: Защото упорито се говори, че сте имал големи интереси към изработването на новите лични карти и обществената поръчка, която беше спряна, за около 500 млн. лв.\nИво Прокопиев: Да, видях, че има такава кампания. Но тя няма нищо общо с истината. В смисъл, абсолютно по никакъв начин нямам връзка с тази поръчка. Дори се опитах да разбера за какво е. Не успях да разбера за какво става въпрос.\nВодещ: Познавате ли Васил Величков, съветник на министър Бъчварова?\nИво Прокопиев: Познавам го. Но не виждам в това някакво основание…\nВодещ: Връзката, която се прави е между него, вас и Саша Безуханова, бившата шефка на Хюлет Пакард. Твърди се, че този човек, Васил Величков е вашата връзка към пътя на милионите, които се дават за електронно управление.\nИво Прокопиев: Това са съвсем такива свободни интерпретации. Нямам нищо общо с тази поръчка, нито по някакъв начин интересите, които имам могат да имат общо с този тип дейност. Това беше направено, за да се поддържа този мит, нали, че има два враждуващи кръга в обществото, че аз имам някаква лична битка с г-н Пеевски. Това въобще не е така.\nВодещ: Това щях да ви питам – какви са отношенията ви с г-н Пеевски?\nИво Прокопиев: Никакви. Аз нямам никакво отношение към г-н Пеевски, никога не съм имал. Нито го познавам, нито съм го виждал. Честно казано, не държа и да го виждам. Това, което става е, че в момента наблюдаваме рухването по някакъв начин на схемата КТБ 2. Защото този модел с концентрация на обществения ресурс на едно място, които политиците да използват за това, за което им е удобно – да си финансират медии, които ги хвалят, да финансират собствени по някакъв начин политически проект, да финансират оплюването на своите обществени опоненти, това го виждахме в КТБ, нали, как бяха концентрирани държавните депозити в банката, как след това заради голямото проспиване от всички възможни регулатори, от всички системи, които трябваше да предопределят, да спрат разрастването на тази пирамида във времето, системите за защита не сработиха и в крайна сметка пирамидата рухна с цената на 4 млрд. лв. за българското общество и за българските данъкоплатци.\nВодещ: Казвате оплюване на опонентите, въобще медийната част в цялата тази история е много важна.\nИво Прокопиев: Ако мога само да довърша, защото това с обществените поръчки е същото, просто източникът на парите не са спестяванията на хората, а са в голямата си степен европейските пари. Нали, Европа гледа как България харчи парите на европейските данъкоплатци. И в една немалка степен вече и наши пари, български пари от българския бюджет. 20-30% от това финансиране е от българския бюджет. Така че насочването на тези поръчки в една гигантска схема, защото практически, ако погледнете назад във времето, 4-5 фирми печелят всички големи инфраструктурни проекти, нито една чужда последните години.\nВодещ: Тези 4-5 фирми с кого са свързани?\nИво Прокопиев: Ами, по някакъв начин с тези, които са на власт, главно с г-н Пеевски. Всъщност големият проблем на това, на образа с огледалото, ако се върнем на първия въпрос, че сянката на г-н Пеевски много дълго време витае в огледалото на българския премиер, който и да е той.\nВодещ: Ама нека да кажем, че г-н Пеевски ден или часове, след като беше спряна поръчката на Хемус, каза, че той няма никакъв интерес към тази сделка.\nИво Прокопиев: Ами, това той може да го е казал, но не непременно е вярно. Защото пък други, двама български премиер, според мен, трябва да им вярвате вие… Ако си спомняте Южен поток, когато беше извадена същата фирма Водстрой 98 от проекта Южен поток, тогава премиерът Орешарски каза – ние изпълнихме изискванията, извадихме фирмите на Пеевски от проекта. Сега, само преди няколко дни премиерът Борисов по същество каза същото – аз си направих собствените проучвания, има общо. Затова, за да няма съмнения, спираме поръчките за тази фирма.\nВодещ: Сега, тъй като с огледалото започнахме, отварям една малка, но важна скоба, метафората тръгна от Шпигел и стацията в Шпигел за Делян Пеевски. Шпигел на немско е огледало. От тук тръгна цялата история. Имаше директни обвинения към вас и към вашите медии, че всъщност тази статия е написана под ваше давление, под давлението на Икономедия, че вие сте поръчали Делян Пеевски да бъде окепазен в авторитетно немско списание.\nИво Прокопиев: Аз лично не виждам основание да вярвам дори на дума от това, което тези медии пишат. Защото те съществуват, тези жълто-кафяви медии, както ги нарича обществото вече, те съществуват, за да разпространяват неистини, и да поддържат едно напрежение, в което постоянно искат държавата да бъде. Ако обръщате внимание, почти всеки ден има някакъв преврат. В момента, в който всеки се опита да се противопостави и да каже нещо за някоя порочна практика, изведнъж това става преврат, клатене на държавата, заплаха за стабилността и т.н.\nВодещ: Да изясним кръговете, защото хората, широката аудитория, според мен, когато гледат този скандал, си казва – какво, за Бога, става; какво става в държавата. Един цитат от Делян Пеевски. Мисля, че от края на миналия месец или началото на този, той се яви в прокуратурата по повод едни определени твърдения на съдия Ченалова за това, че той влияе в съдебната система. Той отиде в прокуратурата, след което каза следното: „В тази връзка поставям въпроса – кога прокуратурата ще се сезира и по отношение на други лица, като Иво Прокопиев или Слави Трифонов, например? Кога прокуратурата ще провери дейността на свързаните с Прокопиев бизнеси, като Каолин, фотоволтаичния холдинг Солар Про, финансовия посредник Булброкърс, сделките с пенсионния фонд Доверие, както и много други, за които в публичното пространство има многобройни твърдения и сигнали за извършени нарушения”. И още мъничка част от цитата: „Или страхът от медийните атаки на кръга Капитал и от политически връзки на Пеев… на Прокопиев е по-силен и лицата от този олигархичен кръг ще продължат да бъдат свещени крави за българските правоохранителни органи”. Хайде, първо, кажете – чувствате ли се недосегаем наистина, чувствате ли се свещена крава, както твърди Делян Пеевски?\nИво Прокопиев: Първо, да ви кажа, нали, и то беше публично известно, ние сме в, така, обществения обектив вече 7-8 години, откакто Капитал пусна първото журналистическо разследване за КТБ. От тогава, това беше 2009 г., досега не е имало практически ден без ние да сме обект на някакъв вид репресия, проверка по сигнал на някой от тези хора около г-н Пеевски. Така че не само, че сме непрекъснато проверявани. Нали, всяко едно от тези неща, за които той говори, е проверявано десетки пъти.\nВодещ: Притеснявате ли се за нередности в тези бизнеси, които той…\nИво Прокопиев: Не, по никакъв начин. Защото аз …\nВодещ: … изброява.\nИво Прокопиев: Аз ви казах – не само, че е имало проверки, но и повечето проверки са приключили. Така че не са установени абсолютно никакви нередности.\nВодещ: Колкото до политическите ви връзки?\nИво Прокопиев: До политическите връзки, в какъв смисъл? Не, това, за което става въпрос тук с тези обществени поръчки, затова пак Капитал е в центъра на вниманието. Защото вестникът много ясно е показал как тези 4-5 фирми са концентрирани милиарди в себе си. И то не е толкова проблемното това, че са концентрирали тези милиарди, а че имат съотношение на успеваемост, тоест това, за което са кандидатствали спрямо това, което са получили, е 95-98%, една от фирмите 99%. Това означава, че практически всичко, което те пожелаят, го получават. Няма такъв, не може да има такава динамика в бизнеса. нали, винаги една фирма или печели, или губи. Особено в обществените поръчки. Това няма как да не прави впечатление. Защото пак казвам, става въпрос за европейски пари в голямата си степен. ОЛАФ има функции в разследването на честността на тези обществени поръчки. И вероятно това е основната причина. Мината е една граница, от която търпимостта на Европа вече я няма към подобни практики. И в крайна сметка премиерът много правилно е разчел сигналите, които получава отвън.\nВодещ: Смятате, че все пак това е натиск отвън? Колкото обаче това определение олигарх, което често пъти звучи в публичното пространство, за вас как го приемате, Иво Прокопиев олигарх ли е?\nИво Прокопиев: Като неподходящо. Защото всъщност чрез медийната група, на която аз съм издател, съм опонент практически на всички власти в последните 10-15 години. Няма как. Олигарх е този, който се възползва от властта. Аз от правителството и от властта съм търпял само негативите.\nВодещ: Опонент ли сте на президента Росен Плевнелиев?\nИво Прокопиев: За някои неща съм опонент, да. В смисъл, смятам, че по някои въпроси той може да има доста по-силна и доста по-категорична позиция.\nВодещ: Кои са тези въпроси, г-н Прокопиев?\nИво Прокопиев: Главно във вътрешнополитическия план. В международен план той стои много солидно и мисля, че е добър представител на България. Но във вътрешнополитически план е твърде пасивен и би могъл да има по-голяма роля при такъв колосален процес, който се развива. България в момента е на кръстопът. Тя или ще остане в семейството на европейските държави и в полето на евроатлантическите ценности, или просто ще започне някакъв период на полуразпад. Защото българските институции, за да довърша основната си теза, това, което беше и при КТБ, това е същото и при обществените поръчки – не е проблемът, че някакви хора вземат едни пари, било то европейски, проблемът е, че за да съществува такъв тип схема, национална схема буквално за крадене на обществени поръчки, всичките контролни механизми по веригата – КЗК, ВАС, прокуратура, ДАНС – те са изключени, както при КТБ, те не работят.\nВодещ: Как си обяснявате пасивността на президента? Защо той е активен в международен план, но вие самият съзирате пасивност по важни въпроси, които касаят вътрешните …\nИво Прокопиев: Това не е мой въпрос, това е въпрос към него.\nВодещ: Колкото до обществените поръчки, за които говорим, кажете ми кратката версия на правене на бизнес в България? Как вие направихте например първия си милион?\nИво Прокопиев: Има, това е между другото най-важният въпрос от всичко, за което говорим. Защото в последните години политиците се опитват да подменят представата за бизнеса и буквално да омаскарят всички хора, които се занимават с бизнес, свеждайки до това, че едва ли не бизнесът е усвояването на обществените поръчки и по някакъв начин взаимодействието им с политиците. Не, бизнесът е нещо съвсем различно. Има два вида бизнес – единият бизнес е този, който краде от обществения ресурс, което ние го виждаме в най-различни варианти, било през спестяванията, през …\nВодещ: Още веднъж, за да е ясно – ваши фирми крадат ли от този обществен ресурс?\nИво Прокопиев: По никакъв начин, никога. Това е въпрос и на философия, и на ценности, и на избор. Мисля, че …\nВодещ: Обществените поръчки са едното.\nИво Прокопиев: … с всичко, което съм направил последните 20 години, 25 вече, откакто се занимавам и с публична дейност, и с бизнес, съм показал, че аз съм точно на обратната позиция – истинският бизнес е следното нещо, той създава стойност и бизнесменът, който го прави, взема част от тази новосъздадена стойност за себе си, а другото разделя със своите служители, работници и с обществото под формата на данъци. Това е бизнесът. Това е процесът на създаване на стойност. За да може тази стойност да се създава, трябва да има среда. Това, което г-н Пеевски прави, той разбива средата за бизнес, защото всъщност корумпира и овладява основните институции, които трябва да пазят конкуренцията. Бизнес без среда за конкуренция, без среда за създаване, не е възможен. В България такова нещо в момента практически не е възможно. Затова бизнесът се е разделил на две големи половини – едната голяма половина, която усвоява, а другата голяма половина, в която аз принадлежа, гледа да няма нищо общо с държавата и колкото може да използва ситуации, които има на чисто пазарен принцип, за да създава стойност, да продава услуги и стоки, да изнася и т.н.\nВодещ: Възползвал ли сте се през годините, г-н Прокопиев, от очевидно добрите си политически контакти, за да придвижвате бизнеса си напред?\nИво Прокопиев: Не. В по-голямата си степен това, с което се занимавам, е изцяло пазарно. Така че не бих казал, че политическите ми контакти имат нещо кой знае какво общо с развитието на бизнеса. Защото пак казвам, това е въпрос на личен избор. Ако човек иска да играе в тази мръсна игра, нали, веднъж влизаш в нея и практически излизане няма, защото ти ставаш заложник за цял живот. А другото, което аз за себе си съм го направил този избор много отдавна, е да държа тази принципна позиция и да правя каквото мога – медиите да са свободни. Защото в момента атаките са функция на това нещо. Защото Капитал, заедно с други медии, разбира се, не само Капитал и Дневник, много подробно описаха тази концентрация на обществени поръчки и на тези лоши…\nВодещ: Участват ли ваши медии в целенасочени атаки срещу главния прокурор Сотир Цацаров?\nИво Прокопиев: Не, не бих казал. просто прокуратурата, за съжаление, е една от институциите, които са обхванати в този корупционен модел.\nВодещ: Добре, нека да видим една снимка от вчерашния ден, на която премиерът Бойко Борисов качи на страницата си във Фейсбук с една метла и заканата, че той ще измете корупцията с тази метла. И тук да довършим и с едно предложение на вицепремиера Меглена Кунева, която казва – хайде във всяко министерство да сложим зам.-министър, който да бори корупцията. Как ви се струва това – работещо или пръскане на ресурс?\nИво Прокопиев: Това много прилича, че премиерът е сменил любимия си спорт от футбол с куидич. Имаше във Фейсбук.\nВодещ: Да, в Хари Потър.\nИво Прокопиев: Вече неговият отбор ще бъде Летящите Тигри от, забравих кой квартал на София… Но според мен, ако говорим как да се излезе от тази порочна схема, тя не е само в спестяванията, тя е в обществените поръчки и в акцизите и ДДС – навсякъде, където държавата е слаба, тази схема работи. Отговорът на този етап при тази разбира институционална среда, която наблюдаваме в България, е повече Европа. Тоест за мен решението няма да дойде от това във всяко ведомство да има комисар по корупцията, защото много бързо от комисар по антикорупцията, този комисар може да стане комисар по корупцията. Пак казвам, поставен в тази среда един човек няма как – трябва да бъде свръхчовек, за да бъде, да издържи на този натиск. Веднага ще започнат статии за него, за семейството му, за близките му как е еди-какъв си и т.н. Та, решението за мен е повече Европа. Вие знаете, че в процес на създаване е Европейска прокуратура, която е фокусирана основно в това как се разходват европейските средства и дали не са накърнени интересите на ЕС в този процес. Вероятно тя ще се занимава и с някои данъчни измами. И вероятно функциите на ОЛАФ ще бъдат, по отношение на България задължително трябва да бъдат разширени в процеса на разследване на злоупотребите с тези обществени фондове.\nВодещ: Много кратък въпрос, защото сравнихте случващото се през последните дни с КТБ 2. Сега има и новина, която премиерът каза за КТБ, и то е, че от понеделник те ще се опитат да се качи доклада на страницата на Министерство на финансите, или най-малкото 240 депутати ще могат да го прочетат, макар и в секретната секция и след това, както каза премиерът, да го разкажат. Ще разберем ли скоро истината за фалита на КТБ, според вас?\nИво Прокопиев: Ами, според мен, истината за фалита на КТБ е тази, която си говорим – тя е, КТБ схемата беше възможна, защото над нея имаше политически чадър, който обезвреди всъщност, парализира всичките контролни механизми, които трябваше да предотвратят подобно източване в такъв размер. В този смисъл, ние, според мен, не сме чули премиерът да даде оценка на модел КОЙ, на схемата КТБ и на модела Пеевски. Въпрос на политическа воля е, както той казва. Ако има политическа воля, много лесно може да се каже кои са били хората, които са осигурявали този чадър и кои трябва да понесат отговорност.\nВодещ: Добре. Благодаря ви за този анализ. Тъй като името на г-н Делян Пеевски многократно беше споменато, няма как, в този разговор, ще се радвам, ако той избере именно нашия ефир, за да хвърли светлина върху всички събития от последните дни.\nPosted in PR&Media News No Comments Tags: bTV, Бойко Борисов, Делян Пеевски, Иво Прокопиев, Медии, Обществен скандал, Обществена поръчка


Бог се явил на Данчо Караджов, докато спял ᐉ Новини от Fakti.bg - Любопитно | ФАКТИ.БГ\n23 Януари, 2022 19:10 3 94041\nНа 20 януари фронтменът на "Сигнал" отпразнува своя 70-и рожден ден\nЙордан Караджов, фронтменът на "Сигнал", и кралица Елизабет Втора имат нещо общо - тази година тя празнува 70 години, откакто е на трона, платинен юбилей, а той - 70 години, откакто за първи път е разперил глас, с появата си на бял свят.\nТова е хубав въпрос! Много зависи. Ако съдбата е била благосклонна и си живял, както ти се е искало, без особени трусове, вероятно са малко. Ако си имал трудности в живота, болести, неволи, може и да ти се видят много. Но все пак животът трябва да се изживее, докато Господ каже.\nДа, вече съм доста по-спокоен. Когато бях млад, бях бунтар. Като се сетя си казвам: "Боже Господи, защо съм правил тези неща?!". Устата ми беше доста голяма. Едно време се опълчих и на комунистите. Но като минаха години, разбрах, че за някои неща не съм бил прав.\n-Помните ли още "Дилмано Дилберо" - имахте юбилей и с нея, 50 години от първия ви запис, на тази песен, какво е тя за вас?\n- Ако "Satisfaction" е коронното парче на Стоунс, с което закриват концертите, за "Сигнал" кое е - "Да те жадувам"?\nТя беше голяма красавица със сини очи и прекрасна дълга руса коса, естествено руса. С Марияна се видяхме за първи път преди 52 години. Още си спомням - Ахтопол, плажа. Много ми хареса като момиче. Тя беше на 15 години, аз на 18 - абсолютни деца. Аз бях свит и не ставах за сваляч на мадами. И изразих отношението си към нея с песен на "Би Джийс". Казах ѝ че искам да ѝ кажа нещо с песента. Тя наскоро ми съобщи, че така и не е разбрала какво съм искал да ѝ кажа тогава. (смее се)\nТя е толкова отговорна! Ние се радваме и на внуци и, казвам ви, няма друга такава баба. Тя е и невероятна домакиня, да не говорим как готви - безкрайно съм благодарен на Господ, че ме дари с такава съпруга. Не съм чревоугодник, но е супер когато седнеш на масата пред вкусно ястие. Няма значение е дали е месно или постно, всичко ѝ е прекрасно. Тя е и моят коректив, за това с какви дрехи излизам на сцена или в ежедневният живот.\nПриятелството ли е решаващо в една дълга връзка?\n- Колко са китарите в колекцията ви?\n- Със "Сигнал" замисляте ли нови музикални подвизи?\nМая Бежанска стана на 50 г.\nМая Бежанска хич няма защо да се бои от броя на годините. Тя е благословена да бъде от хората, за които последното нещо е да си помислиш каква ли им е ...\n1 Данчо Караджов\nБеше гол,дебел и с оранжев кондом.\nИли се друса, или вече е изкукуригал относно господ\nДо коментар #1 от "Данчо Караджов":\nммммммм нещо подобно , но принципно ставаше въпрос за Слави Бинев......те си знаят защо\nА КАЗА ЛИ ЧЕ Е БИЛ В ЗАТВОРА В БЕЛЕНЕ ОТКАЧАЛНИК\nТоя по изкукуриггал от Лилиту, бе.\n... е хубав!!! Не искаш да се разделяш с него!!!! И започваш всякакви неща да си мислиш!!!! И да се самоуспокояваш!!!\nНе, Данчо. Не е до поколението. Обяснението е далеч по-просто и прозаично - маркетинг. Цялата музика на запад се контролира от шепа консорциуми, които имат да хранят инвеститори, маркетинг отдели, продажби и какво ли не. Пазарът е изучен и сегментиран. Никой няма намерение да се занимава с хлапета в кварталната кръчма, които може и да не върнат инвестицията. В миналото младежите са ходели в местното студио да запишат, после местното радио ги е излъчвало и така докато завладеят света с упоритост и оригиналност. Сега маркетърите знаят пазара, търсят тези, които могат да продават в определен сегмент и като намерят нещо, което пасва го шлифоват и готова звезда. Няма оригиналност, няма състезание, няма тръпка... Накъдето дръпнат глобалистите, натам отиваш... Искрено се надявам махалото да се върне, ама няма да е в този живот.\nАма сериозно,или парите Лора ги изпи и тате гледам пак е в оборот, давайки лъжливи интервюта.Защото и други са живели по онова време и още не са гушнали букета,та глупостите не вървят.\nДанчо то хубаво ти се е явил ВСЕВИШНИЯ няма лошо .Но виж си отрочето .Макар че ти роди двама внука , все е горе на черешата .\nТоя па жаз слушал ...туй по долно и от чалгата ,бе...претенциозна и скучна музика за менте интелектуалци...\n11 ЯВИЛ МУ СЕ ГОСПОД НА\nКАТО СЕ НАШМЪРКАЛ ЗДРАВО 😇\nРадиото пуска от години едни и същи песни и да съди по него, че няма нова музика е смешно. Сега има и други възможности да открива нова хубава рок музика. Има и български групи със стойностна музика- за съжаление те не се пускат по радиата и в момента не правят концерти така, както беше преди 2020 година. Но пък и не чух Данчо да е направил нова песен или нещо подобно на,,Да те жадувам,,\nЕвангелие от Йоан 1:18-"Бога никой никога не е видял. Единородният Син, Който е в недрата на Отца, Той Го обясни.\nНе е чудно, че Този е имал видение с Отца, "защото сам Сатана се преправя на светъл ангел"- 2 Коринтяни 11:14..Рокаджия може да види само княза на този свят.\n16 Цветеслава Гълъбова\nДанчо Данчоо,пак си забравил да си пиеш Халоперидола,цървул.\n17 Не ама да\nНе бъди догматичен. Бог е този, който ни търси. Човекът е имал съновидение. Друг е въпросът как е откликнал. Дали се почувствал "специален" или е потърсил истински взаимоотношения с Него. Обикновено, рано или късно това води до качествена промяна...\n18 Блатен Асечки\nТоа дъртофелник да чуе Greta Van Fleet и после да дрънка глупости....\nБожидаро ма я ми кажи какво е фронтмена ма? Щото ако си говорим английски е ,,frontman in a band" ! Ама си тъпа, хем не знаеш нищо хем се правиш на интересна!\nДо коментар #18 от "Блатен Асечки":\nКопието на Лед Цепелин?\n21 Блатен Асечки\nВ началото да, но вече не\nКви са тез пиди.расти ва?\n24 сид вишъс\nДългия,ако ми кажеш кой е фронтмена на ,,Джейнс Аддикшън,, ще ти дам 10 лева с пощенски превод!\nНа Моисей не му ли се е явил Господ? А на Свети Илия?\n26 Не ама да\nДо коментар #17 от "Не ама да":\nВиждам, че се изразих доста сложно за неподготвени... Бог обича и добрите и злите и търси начин да им напомни за себе си. Възможно е в този сън, Той да го е направил за Данчо. По-важно е дали това е довело до истинска промяна в живота му или просто "модата" да вярваш в Бог е станала банална изповед\n." И тъй, от плодовете им ще ги познаете.\nНе всеки, който Ми казва: Господи! Господи! ще влезе в небесното царство, но който върши волята на Отца Ми, Който е на небесата. " (Еванг. Матей 7:20,21)\nтоя хвали.прьцко откак го помня пее все едно и също типично кат изтъркана грамофонна плоча.нищо ама абсолютно нищо ново\nДо коментар #26 от "Не ама да":\nПешеш,че Бог обича всички, ето че Свещеното Писание те опровергава - Йоан 17:9-"....не се моля за света, а за тия, които си Ми дал, защото са Твои."\n29 До блуждаещия - не, ама да\nАпокалипсис(Откровение) 13:7-8-"И позволи му се да воюва против светиите и да ги победи; и даде му се власт над всяко племе и люде, език и народ.\n8 И ще му се поклонят всички, които живеят на земята, всеки, чието име не е било записано от създанието на света в книгата на живота на закланото Агне".\nДокато спи не се смята !\n31 Не ама да\nДо коментар #29 от "До блуждаещия - не, ама да":\nХайде да не ме замеряш със стихове от Библията... Самоцелното цитиране може да бъде опасно. Когато чрез Евангелията осмислиш характера на Исус Христос , тогава ще познаеш Истината. Бог е любов ! И дава шанс на всеки да се върне от грешните си пътища да се спаси. Затова даде и Единородния си Син да бъде разпнат на кръста. А ти внимавай с духовната гордост и самоправедност. Докато размахваш пръст - другите три - сочат към теб.\nЯвно е намерил препаратите на дъщеря си.\nДо коментар #31 от "Не ама да":\nАз само коректно цитирам Божието Слово, което ..."е живо, и деятелно, и по-остро от всеки меч остър и от двете страни, и проминва до разделението на душата и на духа, на ставите и на мозъка, и издирва помишленията и намеренията сърдечни"-Евреи. 4:12.Видно от болезнената ти реакция, това е така. Останалото е твой проблем, със Словото.\nИ още нещо за десерт-Лука 8:10-"Той каза: На вас е дадено да знаете тайните на Божието царство; а на другите се проповядва с притчи, така че да гледат, а да не виждат и да чуват, а да не разбират.\n35 Не ама да\nВиждам, че НЕ си вникнал в коментара ми и продължаваш "коректно" да цитираш Божието Слово. Тогава сигурно си прочел, че знанието възгордява, а любовта назидава. За да не става съблазън за останалите читатели ще спра до тук. Но все пак, помисли върху думите ми в 31 . Бъди по-великодушен...\nДо коментар #35 от "Не ама да":\nКогато някой каже, че имал е имал среща с Бащата на Исус Христос, на основание 1 Солунци 5:21 "Всичко изпитвайте; дръжте доброто", на основание Йоан 1:18-"Никой никога не е видял Бога. Единородният Син, който е в лоното на Отца, Той Го изяви". И\nЙоан 14:8-9"Филип Му казва: Господи, покажи ни Отца, и достатъчно ни е -"Исус му казва: Толкова време съм с вас и не познаваш ли Ме Филипе? Който е видял Мене, видял е Отца; как казваш ти: Покажи ми Отца?", констатирам, че преживяването не е от Бога и го съобщавам за доброто на всички.Толерантност с лъжите на лукавия са опасни, вредни и небогуугодни.Любовта към хората не трябва да е за сметка на компромис с Истината.Има съдове за почтена и за непочтена употреба-2Тимотей 2:20 и не е наша работа да ги чистим, а само да ги пълним със Благовестието.Който повярва, ще бъде спасен, който не, е вече осъден-Марко 16:16.\nвнимателно края на статията. Човекът разказва сън: "Но сега се сещам да разкажа един СЪН. Аз съм от "Красно село", имахме съсед - чичо Сашо, който се спомина внезапно и преждевременно. Една вечер го сънувах. Аз седях на желязно легло в една стая, отваря се вратата с една убийствена бяла светлина, каквато не съм виждал на живо. И чичо Сашо влиза и след него влиза Отеца, бащата на Исус Христос. Сяда до мен, и ми казва: "Браво, моето момче, браво!".\nЧовекът разказва , че е СЪНУВАЛ, а НЕ Е казал, че е СРЕЩНАЛ Отеца. Успокой се . И приеми призива ми за мъдрост.\nДо коментар #37 от "Прочети":\nЗаглавието на статията БОГ СЕ ЯВИЛ НА ДАНЧО КАРДЖОВ , докато спял. е на АВТОРКАТА. Тя очевидно НЕ ПОЗНАВА Божието Слово. Единственото, което е имала за цел е СЕНЗАЦИЯ. Време е да научиш, че това са евтини "журналистически" трикове\nСънят е често срещан начин в Библията за свързване с духовния свят и всичко щеше да е ОК, ако този свят не беше двуполюсен-Бог и Сатана.Няколко примери:-Матей 1:20 -"ето, ангел от Господа му се яви НАСЪН и каза...":Матей 2:12 -"понеже бяха предупредени от Бога НАСЪН да се не връщат при Ирода..."Матей 2:19 - "А като умря Ирод, ето ангел от Господа се явява НАСЪН на Иосифа...Ти освен библейски некомпетентен, си упорит и жалък в напъните да ми го демонстрираш постоянно .Жалка картинка.Повече няма да си губя времето с теб.\nНа какви ли сунстанции е бил Данчо, за да вижда такива неща???


Слънчеви очила - Слънчеви очила Matrix polarized PM 007tr c-362-91-A769 N156 - Matrix polarized PM 007tr c-362-91-A769\nСлънчеви очила Matrix Polarized PM 007tr c-362-91-A769 са един изящен моден аксесоар, страхотно съчетание от качествени стъкла, комбинирани със стилна рамка. Слънчеви очила Matrix Polarized PM 007tr c-362-91-A769 могат да се използват по всяко време на годината, като освен това, слънчеви очила Matrix Polarized PM 007tr c-362-91-A769 ви доставят първокласна 100% UV защита и същевременно предпазват очите ви от отблясъците и вредните лъчения, причинени от метални, стъклени или водни повърхности. Поляризационният филтър пък, вграден в слънчеви очила Matrix Polarized PM 007tr c-362-91-A769, помага изображението да изглежда естествено и поддържа яснота, дори при интензивна слънчева светлина. Слънчеви очила Matrix Polarized PM 007tr c-362-91-A769 са оборудвани с ефектна пластмасова рамка с накадки в черен цвят отвън и червено и черно отвътре, както и лещи в тъмносив цвят. В пакета на слънчеви очила Matrix Polarized PM 007tr c-362-91-A769 се включва микрофибърна торбичка. Бъдете красиви и модерни всеки ден и впечатлете хората около вас със слънчеви очила Matrix Polarized PM 007tr c-362-91-A769.\nСвързани линкове: Слънчеви очила Matrix polarized PM 007tr c-362-91-A769 N156 в оръжеен магазин ПУШКА.ЕУ\nСлънчеви очила Matrix polarized PM 007tr c-362-91-A769\n[URL="http://www.pushka.eu/product_info.htm?idarticles=12217"]Слънчеви очила Matrix polarized PM 007tr c-362-91-A769 N156[/URL]\nPUSHKA.EU се старае постоянно да предостави точна информация за Слънчеви очила Matrix polarized PM 007tr c-362-91-A769 N156. Рядко има съдържание с неточности. Снимките на Слънчеви очила Matrix polarized PM 007tr c-362-91-A769 N156 са с информативен характер и е възможно да съдържат аксесоари, които не са включени в стандартния пакет; някои от спецификациите е възможно да бъдат променени от производителя без предизвестие или могат да съдържат експлоатационни грешки. Всички промоции, предлагани в сайта, се предлагат до изчерпване на количествата.


Допълнителна медицинска помощ за Индия в борбата ѝ с COVID-19 - ᐉ Новини от Fakti.bg - Свят | ФАКТИ.БГ\nВ страната има недостиг на медицинско оборудване, докато лекарите изнемогват\nВ залятата от смъртоносна коронавирусна вълна Индия започна да пристига помощта, обещана от международната общност, предаде „Франс прес“, съобщи БТА.\nПърва пратка от 100 апарата за белодробна вентилация и 92 кислородни концентратора пристигна днес от Великобритания. През седмицата ще има още такива пратки. Великобритания обаче каза, че засега няма излишък от дози ваксини, за да ги прати в Индия, допълни Ройтерс.\nСАЩ се ангажираха да пратят съставки за производството на ваксини, защитни средства, бързи диагностични тестове и апарати за белодробна вентилация. ЕС трябва да изпрати в идните дни оборудване за оказване на спешна медицинска помощ. Испания изпрати 7 тона медицинска помощ, а Германия ще го направи в идните дни.\nИндия днес регистрира общо 322 144 нови случая на зараза за денонощие и 2771 нови смъртни случая. Така от началото на пандемията случаите на коронавирус там са 17,6 милиона, а починалите - над 197 000, предаде ДПА. Смята се обаче, че броят на починалите може да е много по-голям. Например най-малко 1150 смъртни случая, свързани с Ковид-19, не са били вписани в официалните статистически данни за смъртните случаи от Ковид-19 в Делхи. Данните от 26 крематориума в столицата показват, че в периода 18 април - 24 април са извършени 3096 кремации на жертви на Ковид-19, но за същия период властите на столицата са регистрирали само 1938 смъртни случая, дължащи се на Ковид-19.\nУправата на луксозен хотел в Делхи разпореди той да бъде превърнат в болница за пациенти с вируса, но там ще бъдат приемани единствено съдии от висши съдебни инстанции и техните семейства. Това породи недоволство в местните жители.\nСитуацията в Индия е усложнена заради новия индийски вариант на вируса, за който все още не се знае достатъчно освен това, че е по-смъртоносен. Заразени с него вече бяха открити и в Белгия, Швейцария, Гърция и Италия.\nМного интересно - тъкмо си написал коментар, страницата се рефрешне и ти виждаш: "Този коментар е премахнат от модератор.". Дали не са пуснали вече роботи/виртуални модератори и коментиращи? ПроВаксърите дали изобщо са реални хора? :)\nВОЗ съобщи, че индийският щам неутрализира антителата, които се образуват след боледуване и след ваксиниране. Антителата са първата линия на имунната защита, която посреща вирусите при заразяване и може да спре болестта, ако унищожи заразяващите вируси преди да започнат да се множат в клетките. Епидемията в Индия показва съдбата на бедните при тази епидемия.\nФилмът е към края си\nБъдещето на Куман е решено на 99% Рачков вече е съдружник на Халваджиян Адв. Стела Николова: Ако ДПС "натиснат копчето" с ГЕРБ е свършено Предлагат полет до никъде Състезание във видеоигра или реалния живот? (ВИДЕО)


Задържаните за подкуп преподаватели ще бъдат уволнени при доказване на вината им\nЗадържаните за подкуп преподаватели от на Университета по хранителни технологии в Пловдив ще бъдат дисциплинарно уволнени. Това съобщи ректорът на учебното заведение проф. Кольо Динков.„Откакто аз съм ректор на университета, до мен не е стигал конкретен сигнал за някои от нашите преподаватели”, твърди пред НТ проф. Кольо Динков. Той се ангажира и да поиска този въпрос да бъде обсъден на следващото заседание на Съвета на ректорите.\nОт прокуратурата са категорични, че данни за престъпление има. „И в двата случая са повдигнати обвинения за подкуп – както на посредниците, така и на хабилитираните преподаватели”, съобщи във вторник Галин Гавраилов, заместник-окръжен прокурор на Пловдив.


Първи резултати и първо отличие за програмата ПРОМЯНАТА - TVNovini.bg - Новини от България и света\nПървите резултати от инициативата ПРОМЯНАТА са вече факт. Победителите в конкурса за 2014 - IT специалистите Емилиян Кадийски и Теодор Костадинов от Враца, отвориха IT център, в който ще се обучават млади хора от Враца и региона. IT центърът се реализира с подкрепата на инициативата ПРОМЯНАТА и Община Враца, в него ще се провеждат безплатни IT курсове, които ще помогнат на младите специалисти да си намерят работa в софтуерната индустрия. Дългосрочната цел на Емилиян и Теодор е да дадат причини на младите хора да останат във Враца, където да имат възможност за намиране на интересна и добре платена работа.\nОткриването на IT центъра привлече много млади хора, които имат желание и интерес да се включат в предстоящите курсове по програмиране. Безплатните курсове започват от 7 март, а заявки за кандидатстване се приемат до 3 март на http://school.vratsasoftware.com/. Над 60 души са се записали за предстоящите обучения до момента. Курсове ще продължат 8 месеца, като след тях и предвидения тримесечния платен стаж курсистите ще имат знанията и уменията да работят като младши програмисти.\nАни Салич, посланик на инициативата, пожела успех на победителите в ПРОМЯНАТА: "Истински вярвам в успеха на тази инициатива, защото тя ясно съчетава социалната кауза с бизнес плана. Вярвам, че вие ще създадете не 5, а 500 работни места". IT центърът беше открит с подкрепата на община Враца, а кметът на града – инж. Николай Иванов лично се ангажира да подкрепя находчивите социални предприемачи, предавайки им документ за безвъзмездно ползване на залата за период от 3 години.\nЗаедно с първите резултати на проекта победител, инициативата ПРОМЯНАТА получи и първото престижно отличие. На 12-те годишни награди за отговорен бизнес на Българския форум на бизнес лидерите, инициативата бе отличена в най-оспорвана категория „Инвеститор в обществото” сред 17 стойностни проекта, а Нова беше единствената медия, включила се с проект в конкурса, в който участват общо 55 компании със 77 проекта.


Източник: Ruse24.bg 13:38 / 22.11.2018 Отпечатай Изпрати\nС нов дует се хвалят Слави Трифонов и Криско. Музикантите избиха рибата с хита си "Гледай как се прави", който счупи всички рекорди. Сега двамата са решени да вдигнат още по-високо летвата. При това песента няма да е в типичния за рапъра жанр.\nВ записа ще участват и музикантите от "Ку-ку бенд", което си е гаранция за истински хит.\n"Слуховете са верни! Имаме втори дует! Този път към нас се присъединяват и великите музиканти от "Ку-ку бенд", признава с Криско.\nДвамата със Слави доста се сближиха покрай първия си проект. Дългият дори му предложи рубрика в шоуто си, но тя не се радваше на особен интерес и бързо бе свалена.\nВъпреки това Слави вижда огромен потенциал в Криско и именно Дългия потърсил рапъра с предложение за втора песен.\nМладият певец на секундата приел и започнали да планират нещата, пише "България Днес".\nМеждувременно на Криско му се налага да се готви и за мащабно турне отвъд океана. Той още не е посочил датите за шоутата през следващата година, но вече са ясни градовете.\nКриско ще пее в Чикаго, Лас Вегас, Маями, Сан Франциско, Ню Йорк, Вашингтон и Торонто. Не е изключено в някой от изявите му отвъд океана да се включи и Слави Трифонов.


Hromadske: Мечешката услуга на САЩ - "даваме ви пари, но с тях ще купите US оръжие"\nГлавна > Важно > Hromadske: Мечешката услуга на САЩ - "даваме ви пари, но с тях ще купите US оръжие"\nHromadske: Мечешката услуга на САЩ — «даваме ви пари, но с тях ще купите US оръжие»\nАко се вгледате внимателно, обещаната помощ за Украйна не е нищо повече от мечешка услуга на САЩ. Изглежда така: ние ще ви дадем пари, но вие трябва да закупите с тях нашите «Джавелини» и това, което силно ще ви препоръчаме. Авторът се опитва да разбере дали е възможно да се извлече поне някаква полза или интересите на страната ще трябва да бъдат жертвани отново, за да се угоди на американците.\nПревод от Hromadske (Украйна):\nПо време на посещението на президента Зеленски в Съединените щати страните публикуваха изявление относно стратегическото си партньорство — всъщност политически документ, чийто лъвски дял се отнася до отбраната. Споразумения бяха сключени и от Министерството на отбраната на Украйна и САЩ и отделно «Укроборонпром» с редица американски компании. След това се състоя посещение на американски сенатори в Киев, по време на което темата за „отбраната“ също беше една от основните.\nДали тези документи и контакти наистина ще засилят украинската армия и отбранителната индустрия или са само декларации?\nОбласти на сътрудничеството\nСъвместното изявление на Украйна и САЩ относно стратегическото партньорство съдържа пет раздела. Първият и най-обемният е посветен специално на сигурността и отбраната. В него САЩ обещават, че „ще продължат да работят, за да привлекат Русия към отговорност за агресията й“.\n«Джавелини» и не само\nСАЩ обявиха също, че предоставят на Укрйна помощ в сферата на сигурността още за 60 млн долара. Тези пари отиват за нова партида преносими противотанкови ракетни комплекси Javelin.\nКъм 2020 г. въоръжените сили на Украйна са въоръжени с 47 пускови установки и 360 ракети Javelin. Последната партида — 10 пускови установки и 150 ракети — струва 36,5 милиона долара.\nНо за какво точно ще бъдат похарчени обещаните 60 милиона долара, все още не е известно.\nЩе закупи ли Украйна F-16?\nСъщо така, известна представа за областите на сътрудничество може да се даде чрез споразуменията, сключени от ръководителя на «Укроборонпром» Юрий Гусев с Lockheed Martin Corporation, Harris Global Communications Inc., Globa lOrdnance, Day & Zimmermann Lone Star LLC.\nПроф. Витанов: Очаква ни нов пик на Ковид-19\nNewsweek: Япония — ненадежден съюзник «под полата» на САЩ » « Проф. Витанов: Очаква ни нов пик на Ковид-19


Бившият лидер на Каталуния на свобода | Информационен център на Министерство на oтбраната\nБившият лидер на Каталуния на свобода\nавтор Красимир Белчев · 06/11/2017 , гледания 275\nБелгийски съд освободи уволнения каталунски лидер Карлес Пучдемон и четирима бивши министри от кабинета му, но при определени условия. През уикенда бившият лидер на автономния испански регион се предаде доброволно на полицията, след като испански съд издаде европейска заповед за ареста му.\nПетимата бивши каталунски лидери излязоха на свобода след часове на разпити в белгийската прокуратура, но с няколко условия. Първо, не могат да напускат Белгия без решение от съда и трябва да предоставят адреса си в страната, докато правосъдната система вземе решение по издадената в Испания европейска заповед за арест. Петимата трябва да присъстват на всички съдебни заседания и да се явяват лично ако бъдат призовани от полицията и съда. Карлес Пучдемон и неговите министри напуснаха Испания малко преди да им бъдат повдигнати обвения за бунт и подбудителство към размирици, след като нарушиха испанската конституция с организирането на незаконен референдум за независимост. Очаква се до 15 дни белгийските магистрати да решат дали да изпълнят заповедта за арест.\nМеждувременно хиляди привърженици на каталунската независимост протестираха в Мадрид срещу централната власт, която обяви предсрочни избори в Каталуния.\nСпоред социологическо проучване сепаратиските партии се очакват да спечелят, но не и достатъчното депутатски места, за да възобновят процеса по отцепване от Испания.\n24/09/2018, 2:46 pm


КЗК отхвърли жалбата за строител на пътя Средногорци-Рудозем Plamak.bg\nКЗК отхвърли жалбата за строител на пътя Средногорци-Рудозем\nсептември 4, 2017 септември 4, 2017 Anita Cholakova\nОтхвърлена е жалбата на „Трейс Груп Холд“ АД срещу определения от Агенция „Пътна инфраструктура“ (АПИ) строител на пътя Средногорци – Рудозем. Това е участък от подхода към бъдещия ГКПП на „Елидже“ между Смолян и Ксанти.\nПо същество оплакването до Комисията за защита на конкуренцията (КЗК) е било срещу отстраняването му от процедурата. КЗК обаче не е приела за основателни претенциите на софийското акционерно дружество.\nПрипомняме, че АПИ определи за изпълнител на 7-километровия пътен обект консорциум „Рудозем ГФ 2016“. В консорциума са включени фирми „Галчев инженеринг“ ЕООД и „Фармвил“ ЕАД от София..\n„Галчев инженеринг“ няма изпълнен нито един обект в Смолянско досега. „Фармвил“ е вписана като занимаваща се с търговия. Неин едноличен собственик е консултантското дружество „Аруна Адвайзъри“ООД.\nОбединението е спечелило поръчката с оферта за 8 909 940 лв. без ДДС.\nНа второ място в конкурса е класирана „Пътстройинженеринг“ АД – село Груево. Отстранени от участие в процедурата са „Трейс Груп Холд“ АД, „ИСА 2000“ ЕООД и „Пътища Пловдив“ АД.\nОтхвърлената от КЗК жалба подлежи на обжалване пред Върховния административен съд, се сочи в акта на Комисията.\nПреди няколко дни КЗК отмени като незаконосъобразен актът на АПИ, с който е определен изпълнител на консултантската услуга по реконструкцията на същия участък Средногорци – Рудозем. Преписката е върната на етап разглеждане на писмени обосновки на участниците.\nВсичко това означава, че шансът да стартира строителството на този обект през настоящата година е нищожен.\nПо проект трябва да се реконструира отсечката от края на село Средногорци до град Рудозем. Предвиден е ремонт на 7 моста, изграждане на 10 подпорни стени, усилване на носимоспособността на настилката, подобряване на отводняването и др. Ремонтираният участък ще бъде с нови мантинели, хоризонтална и вертикална маркировка. Срокът за изпълнение на строителните работи е 16 месеца.\nПроектът се финансира по програма „INTERREG V-A Гърция-България 2014-2020 г.“.\nПоръчката е стартирала от 14 април миналата година. Изпълнителят бе определен през май месец т.г., а строителството не се знае кога ще започне.\n← Откриват тюфекчийска (оръжейна) работилница в Златоград\nПолицаи в Смолян поискаха по-високо, адекватно заплащане и нищо повече от това →


Дневен хороскоп за зодия Везни - 23 март 2015 година - AstroData.bg\nПонеделник 23 Март 2015\nМного напрегнати, Везните ще действат енергично, но често и прибързано, което чувствително намалява шанса за успех. В стремежа си за доказване на потенциал и възможности, някои ще достигнат до агресия. Другият тип поведение кореспондира с любовноемоционалната нагласа. В осъществяването на целите ви ще ви се наложи да правите и компромиси, но в замяна ще договорите изгодни условия. Бъдете активни и ще се поздравите с финансови придобивки чрез реализация на нови знания в професионалната ви работа и бизнеса. Физическите упражнения и други полезни занимания ще ви освободят от тревоги и стрес. Ще успявате във всичко, което е свързано с благото на семейството. Денят е добър и за сключване на брак.


Aвангардна компания за електрически превозни средства показа три прототипа на според компанията следващото поколение електрически автомобили. Израелската фирма REE Automotive (REE) казва, че техните платформи за електрически превозни средства предлагат на клиентите свободата да поставят отгоре всяка форма или размер на каросерията. "Нашата платформа предоставя перфектното празно платно за нашите клиенти, върху което да изграждат електромобили, съобразени с техните нужди, независимо дали става въпрос за напълно автономно превозно средство за доставка, просторна, но компактна градска кола или камион за доставка с по-голяма товароносимост при по-малък разход", каза пред "Ройтерс" Даниел Барел, съосновател и главен изпълнителен директор на REE.\nREE Automotive, разработчик на шасита за електрически превозни средства, вижда своята платформа като бъдещ пазарен стандарт за световната автомобилна индустрия. Трите прототипа, всеки от които има за цел да носи различно по тегло и размери превозно средство, преминаха няколко теста на писта в южния израелски град Беершеба през септември. Платформата, която също ще може да се използва и за самоуправляващи се превозни средства, интегрира електрически мотор, кормилни и спирачни компоненти и малък компютър, разположен между колелото и шасито. Компанията казва, че това позволява по-евтина и лесна поддръжка и бързи актуализации на софтуера. Барел разказа пред "Ройтерс", че на компанията са й били необходими седем години, за да разработи "най-модулната електрическа платформа в света... която може да приема всякакъв размер, всякаква форма и всякакъв вид превозно средство."\nПлоското шаси оставя повече място за батерията и дава свободата да се проектира всякакъв тип каросерия отгоре, обясни Барел, отбелязвайки, че технологията може да се използва в камиони до 12 тона. REE се стреми да изкара платформата си на пазара през четвъртото тримесечие на 2021 г., но компанията не разкрива за какво приложение и какви са разходите за крайните клиенти. Главният маркетинг директор Керен Шемеш заяви, че компанията се е насочила към приложенията за мобилност, включително доставки, публичен и частен транспорт на хора. "В свят на COVID-19, когато имате социални ограничения, електронната търговия процъфтява, каза Шемеш пред "Ройтерс" в центъра за научноизследователска и развойна дейност на компанията в Тел Авив.\nТака че разрешаваме на доставчиците и онлайн търговците на дребно да построят собствено превозно средство, използвайки нашата платформа", добави тя. REE и индийският производител на автомобили Mahindra and Mahindra подписаха меморандум за разбирателство през август, за да проучат съвместното развитие на електрическите търговски превозни средства, а Барел очаква да подпише още сделки за сътрудничество през следващите месеци. REE е събрала 160 млн. долара от инвеститори според технологичното издание Crunchbase, включително Mitsubishi Corp и Musashi Seimitsu, които също са негови партньори, както и KYB Corp. Тя си сътрудничи i с Fiat Chrysler и Hino Motors. Конкурентите включват Rivian, която разработва пикапи и фургони, и британската Arrival, която се фокусира върху леките търговски превозни средства.\nСпоред Барел платформите на REE ще доминират по пътищата. "Нашата визия за следващите десет години е да се превърнем в пазарен стандарт, крайъгълен камък, където всички електрически превозни средства или поне повечето от тях да бъдат изградени на платформа REE."


Над 800 чувала с отпадъци събрани от Дунавските острови до момента\nПрез изминалите 2 месеца ТД Приста осъществи още две акции по почистване на Дунавските острови в Русенска област, с което броят на събраните от ТД Приста и доброволци чували с отпадъци по проекта "Заедно за устойчиво развитие на Дунавските острови" надхвърли 780. Като се добавят и едрогабаритните отпадъци, изнесени по време на акциите, броят на чувалите надхвърля 800, над 60% от които - рециклируеми.\nВ акцията на 17-18 октомври до островите Алеко и Мишка участваха 14 души, 4 от които експерти и други придружаващи лица. 9 от участниците бяха на възраст между 18 и 35 години. Броят на жените беше 5. При разделно събиране бяха събрани 135 чувала с отпадъци, а беседа за птиците изнесе Свилен Чешмеджиев от БДЗП. Снимки от акцията можете да видите тук.\nВ акцията на 14-15 ноември до остров Люляка, която се проведе съвместно с РКП "Бяла звезда", бяха събрани 180 чувала с отпадъци при разделно събиране. В акцията участваха 29 души, 5 от които експерти и други придружаващи лица. Сред доброволците бяха членове и приятели на ТД Приста, членове на РКП "Бяла звезда", представители на РИОСВ-Русе. Повече от половината участници - 15 души, бяха на възраст между 18 и 35 години. 13 от участниците бяха жени, останалите 16 - мъже. На 15-ти ноември участниците посетиха Екомузей-Русе, където беседа за биоразнообразието изнесе Страхил Пеев, а за птиците - Свилен Чешмеджиев. Снимки от акцията можете да видите тук.\nПрипомняме, че от юли до септември включително бяха събрани общо 467 чувала с отпадъци, 297 (или 64%) от които – рециклируеми (276 чувала – пластмаса, 21 – стъкло). Предстои още една акция, в която очакваме броят на събраните чували да надхвърли 900.


Студенти представиха в Добрич културата на Индия (+снимки) – ProNews Dobrich\nBy Pro News Dobrich 13.06.2019 978 No comment\nС песни, танци и много забавление студенти от Индия пренесоха родния си фолклор и традиции на сцената на Летния театър в Добрич в рамките на културен фестивал „Санскрити“.\nУчастваха студентите от Технологичния университет и Университета по криминалистика в щата Гуджарат, Индия. Те разказаха, че държавният университет е основан през 2007 г. има 423 колежа в областта на хотелиерство, фармация, компютърни науки, архитектура, управление 500 000 студенти. Той дава най-добри възможности за обучение както на студенти и учители.\nФестивалът бе в рамките на международната лятна програма на Висше училище по мениджмънт. В продължение на един месец, индийските студенти се обучават в магистърски модули по „Предприемачество“, „Стратегическо управление“ и „Планиране на ресурсите на предприятието“, посещават редица бизнес организации и големи компании в региона, участват в организирани екскурзии и мероприятия.\n„Тук в България не се чувстваме като в чужбина, а като у дома си, тъй като българите са изключително любезни и ни помагат. Затова искаме да им благодарим – за това, че споделяте своите,традиции, обичаи. Надяваме се да имаме възможността отново да се върнем в България”, споделиха индийските студенти. Те разказаха, че са посетили фирма „Савимекс”, били са в курорта Албена, където са се запознали със системите за управление и практики. Посетихме „Есетере” и преживяхме целия процес на производство на ароматните масла. Скоро ще посетим и „Пластхим”, разказаха те. Споделиха, че вече са били и в Румъния – в Букурещ, Мамая и Констанца. С нетърпение очакват пътуването до Балчик, нос Калиакра, Несебър и замъка Равадинова, до Варна\n„Тук, както в Индия, обучението е много важно. Затова ние сме щастливи да споделим нашите култура и традиции”, споделиха още индийските студенти.\nУченици от ЧПГТП “Райко Цончев” в Добрич пък ще представят традиционна българска фолклорна програма.\n4-членно семейство пострада при верижната катастрофа по пътя Добрич-Варна


Мадона показа защо е на трона в поп музиката по време на Супербоул - Известни - Edna.bg\nМадона показа защо е на трона в поп музиката по време на Супербоул\n06.02.2012 16:17 19515\n53-годишната американска изпълнителка Мадона бе абсолютната кулминация по време на финала за Супербоул, състоял се на 5 февруари в Индианаполис. Певицата се появи на полувремето на спортната проява и изнесе 12-минутен лайф, който ни разходи през най-големите хитове от досегашната кариера на Мадж.\nПървият от тях, с когото тя откри шоуто, бе Vogue, но явно титлата кралица на попа не й бе достатъчна, затова Мадона реши да влезе и в образа на египетската царица Клеопатра, пресъздавайки цялата пищност, характерна за онези антични времена. За целта певицата се бе възкачила на огромен златен трон, предвождана от десетки статисти, преоблечени като египетски войници. Короната на изпълнителката пък бе дело на един от най-известните дизайнери на шапки в света Филип Трейси, а роклята й бе изработена от модна къща "Живанши" (Givenchy).\nСлед това историческо появяване, Мадона бързо ни върна в съвременния свят с втората песен от своя микс на живо - Мusic, която ни проглуши ушите (но в добрия смисъл) през 2000-та, когато тя излезе официално на бял свят. По време на тази част от шоуто носителката на седем награди "Грами" не спря да танцува и да прави цигански колела, с което отново доказа, че годините и техният нарастващ брой въобще не са фактор за нейната физическа форма.\nТретият изпълнен сингъл от певицата бе и най-новата й песен, включена в нейния последен албум MDMA (очакваме го след два месеца на пазара), озаглавена Give Me All Your Luvin. Тук сюжетът се пренесе в типичния щатски колежански дух, а за миг\nМадона се "телепортира" в тийнейджърското всекидневие, влизайки в образа на мажоретка, заедно с хип-хоп сензацията Ники Минаж и британката Миа, които се включиха с характерния за тях рапиращ стил.\nЗа съжаление Миа обра и доста критични коментари заради показването на среден пръст, представяйки своята част от парчето. По-късно същата се извини, обяснявайки, че е била силно екзалтирала от текста, без да се съобрази с многомилионната аудитория, наблюдаваща Супербоул.\nФиналът се падна на вечно зеления хит Like A Prayer, a след кратко светлинно затъмнение и смяна на костюмите сцената бе озарена от многочислен хор в комплект с Мадона, която бе коленичила пред певеца Сий Ло Грийн, докато двамата разпалено изпълняваха въпросната песен.\nВ момента, когато всички прожектори изгаснаха и останаха само аплодисментите на 70-хилядната публика, изпълнила стадиона в Индианаполис, на игрището се изписа надпис в златни букви, гласящ - World Peace (от англ. "световен мир").\nЗадължителното изпълнение на американския химн преди началото на всеки финал за Супербоул тази година бе поверено на Кели Кларксън, а сред популярните личности на трибуните бяха Лени Кравиц, Сийл, Кейти Пери, Джесика Симпсън, Жизел Бюндхен и др.\nЕто го и целият пърформанс на Мадона\nМадона Супербоул Ники Минаж Клеопатра лайф пищно шоу